title: Henryk Sienkiewicz
text: Henryk Adam Aleksander Pius Sienkiewicz (n. Wola Okrzejska, Polonia, 5 de mayo de 1846 - † Vevey, Suiza, 15 de noviembre de 1916). Escritor y novelista polaco, Premio Nobel de Literatura en 1905.
  
  Empecipió como periodista en 1869, reyalizando quantos viaches entre 1876 y 1879, treballando en os Estaus Unius como ninviato especial entre 1876 y 1878. En 1882 fue nombrato director d'o periodico conservador Slowo. Estando ya un prestichioso periodista y gran esfensor d'a causa de Polonia, ninvió una carta ubierta a Guillén II, emperador d'Alemanya en a que s'oposaba a la chermanización d'a Posnania y con a que atrayó a ficacio mundial sobre o esdevenidero d'o suyo país. En os prencipios d'a Primera Guerra Mundial, se trobaba en Suiza, an formó, chunto con Paderewski, o comité t'as victimas d'a guerra en Polonia.
  
  Especializato en temas socials, estió muit popular en o suyo tiempo, anque agora ye apenas leyito. As suyas obras más importans se tratan os poblemas socials d'os campesins y os sectors baixos en Polonia. Consiguió una gran fama con a publicación d'a suya trilochía sobre a luita polaca frent a las invasions rusas, suecas y turcas d'o sieglo XVII: A sangre y fuego (1884), A inundación (1886), y O sinyor Michael (1888). Son tamién muit remeratas O sinyor Wolodyjowski (1888), Sin dogma (1891), A familia Polanieski (1894) y Os cruzatos (1900).
  
  Tamién son conoixitos os suyos relatos: Dengún ye profeta en a suya tierra (1872), Bocetos a lo carbón (1880); y as suyas novelas curtas Bartek o vencedor (1882), O torrero (1880) y Sachem (1889).
  
  Atra d'as suyas novelas ye O diluvio.
  
  A suya novela más famosa hue en día ye Quo Vadis, levata muitas vegatas a lo cine, en a quala a traviés d'as sufrienzas d'os cristianos mientres o reinato de Nerón fa una critica d'a empremida d'a mesma Polonia.
  
  Vinclos externos 
  
   Museum Oblegorek.
  
  Escritors de Polonia
  Escritors en polaco
  Novelistas de Polonia
  Premio Nobel de Literatura
  Periodistas de Polonia
  1846 (naixencias)
  1916 (muertes)